Elva har utspring som en liten bekk på nordsida av Tverhomsheia og renner først mot nord, deretter mot sørøst ned Åsedalen til Åsevatnet. Derfra fortsetter den mot vest, før den snur mot sør. Før den munner ut i Kvina renner Sløåna gjennom bygda Kvinlog. Bergesli kraftverk utnytter et fall på 100 meter fra Åsevatnet til Bergesli. De største sideelvene er Kleivebekken fra Fjotlandsvatnet og Holtebekken, som begge kommer fra øst.